Beszámoló - Külügyi biztos

Koczúr Szilvia

**02.13.** Lezajlott Lágymányoson az Erasmus7 nevű rendezvény. A rendezvény előtt két napig a 3 kar összefogásával standoltunk a Földgömbnél, igyekeztünk tájékoztatni a hallgatókat a rendezvény céljáról. Az Erasmus7 sikeres volt, először Györke Julianna a TÁTK Erasmus koordinátora tartott egy általános érvényű tájékoztatást a 3 karnak közösen (Székely Ágnes intézményi Erasmus koordinátort helyettesítette, aki a BTK-n egyidejűleg tartott rendezvény miatt nem ért ide), majd Soproni Tamás az ESN ELTE elnöke beszélt a hallgatóknak az ESN rendszerről, utána pedig külön vált az IK, TÁTK és TTK. Demeter Mária TTK kari Erasmus koordinátor tisztázta a karspecifikus elvárásokat és válaszolt a hallgatókban felmerülő kérdésekre. A külügyi csoport tagjai által egy kivételével minden szakterület képviseltette magát.

**02.21.** EHKB-n vettem részt. Értékeltük az Erasmus7-et, beszéltünk a pályázás menetéről, a tavaszi vezető- és mentorképzőről, illetve a HKR módosításokról, melyre komolyabban a következő ülésen, vagy vezetőképzőn fogunk visszatérni – addig minden kari képviselőnek át kell nézni a külügyre vonatkozó részeket.

**02.22.** Nagy Kata felhívott, hogy jó lenne, ha a Nyúzban megjelenne egy cikk az Erasmusról, a rövid határidő (kb. -2 óra) ellenére Csóka Krisztián elvállalta a cikk megírását, mely a következő számban meg is jelent.

A mentorkisokosba a külügyre vonatkozó részeket – az ESN-eset Tájmel Dani segítségével – megírtam. Fanninak ezúton is köszönöm az irányomba tanúsított türelmét.

Március 12-én 12:00-ig kell leadni az Erasmus pályázatokat a kari koordinátornál, ezt követően megkezdődik a bírálás. A fizika szakterület kivételével mindenhonnan megvan, hogy kik fognak segíteni az adott szakról (ez a fizikán is folyamatban van). Idén nagyon szorosak a határidők, mindössze 2 hetünk lesz rá, hogy a pályázatok végigmenjenek a 3 lépcsős bírálati rendszeren: ez összeszedett felkészülést igényel, ami véleményem szerint eddig sikeresen halad.

Sik Zsuzsanna Brigitta segítségével elkészült egy titoktartási nyilatkozat, melyet a szakos képviselők, akik látni fogják a pályázatokat – velem együtt - aláírják még a bírálás megkezdése előtt (hasonló a KÖB tagok által aláírt nyilatkozathoz). Ez 3 példányban fog aláírásra kerülni: egy megy a TEO-nak, egy a hallgatónak és egy marad nálam/HÖK-ben – ez EB segítségét fogom kérni ennek megőrzésére.

A hallgatóktól hozzám érkezett kérdéseket megválaszoltam, nem egy esetben – a Külügyi Majálisról visszamaradt – kiadvánnyal is segítettem az adott ösztöndíjakról informálódni kívánt hallgatót.

A külügyi mentorság iránt több érdeklődő is jelentkezett nálam, amint meglesz a felvételi időpontja, minden lehetséges csatornán tájékoztatni fogom a hallgatókat erről.

Lelkes utódomat, aki a lelkesedik a külügyért és a jövőben szívesen átvenné a helyemet továbbra is keresem, akit érdekel a poszt és az ezzel járó munka, ne habozzon megkeresni - az érdeklődés nem jár semmilyen kötelezettséggel.

*Koczúr Szilvia*

*külügyi biztos*

*kulbiz@ttkhok.elte.hu*

Mór, 2013.03.10.